Το **Αρχαιολογικό Μουσείο Κύθνου** είναι μουσείο που βρίσκεται στη Χώρα της Κύθνου.

Ιστορικό
--------

Η ιδέα για τη δημιουργία μουσείου ξεκίνησε το 1994, όταν οι αρχαιολόγοι Λίνα Μενδώνη και Αλέξανδρος Μαζαράκης-Αινιάν διοργάνωσαν ένα επιστημονικό συνέδριο με θέμα την Κέα και την Κύθνο. Το έργο χρηματοδοτήθηκε από το Περιφερειακό Πρόγραμμα ΕΣΠΑ 2014-2021 της Περιφέρειας Νοτίου Αιγαίου με προϋπολογισμό 1.600.000 ευρώ.

Το μουσείο στεγάζεται στο νεοκλασικό κτίριο του παλιού μονοτάξιου Δημοτικού Σχολείου της Χώρας. Το κτίριο σχεδιάστηκε στα τέλη του 19ου αιώνα από τον πολιτικό μηχανικό Δημήτριο Καλλία σύμφωνα με το τότε κρατικό πρόγραμμα κατασκευής σχολείων. Αργότερα λειτούργησε ως δημαρχείο και το 2000 παραχωρήθηκε από τον Δήμο Κύθνου στο Υπουργείο Πολιτισμού και Αθλητισμού για το σκοπό της στέγασης του μουσείου.

Στο πλαίσιο μετατροπής του παλιού κτιρίου σε μουσείο πραγματοποιήθηκαν διάφορες εργασίες επισκευών και συντήρησης του χώρου και των εκθεμάτων.  Στην ολοκλήρωση του έργου συνέβαλαν το Υπουργείου Πολιτισμού και Αθλητισμού, η Εφορεία Αρχαιοτήτων Κυκλάδων, η Αρχαιολογική Υπηρεσία και η Περιφέρεια Νοτίου Αιγαίου.

Τα εγκαίνια του Αρχαιολογικού Μουσείου Κύθνου πραγματοποιήθηκαν στις 15 Μαΐου 2023 με την παρουσία της υπουργού πολιτισμού Λίνας Μενδώνη, του αρχαιολόγου Αλέξανδρου Μαζαράκη-Αινιάν και σημαντικών πολιτικών προσώπων των Κυκλάδων.

Περιγραφή
---------

Το νεοκλασικό κτίριο είναι χτισμένο σε δύο επίπεδα με υψομετρική διαφορά 3 μέτρων μεταξύ τους. Η μελέτη προέβλεπε επέκταση του αρχικού κτιρίου. Έτσι, πλέον το πρώτο επίπεδο, δηλαδή το ισόγειο, έχει έκταση εμβαδού 172,23 τ.μ.. Η αρχαιολογική έκθεση φιλοξενείται στο πρώτο επίπεδο που περιλαμβάνει ακόμα αυλή και άλλα βοηθητικά κτίσματα (αποθήκη και χώρους υγιεινής). Το δεύτερο επίπεδο είναι υπόγειο και έχει έκταση 152,43 τ.μ. Το μουσείο διαθέτει σύγχρονο και προσβάσιμο από άτομα με αναπηρίες υλικό (οπτικοακουστικές προβολές, ψηφιακές εφαρμογές, ενημερωτικά φυλλάδια κλπ.).

Εκθέματα
--------

Τα εκθέματα αφορούν ευρήματα από ανασκαφές σε σημαντικές θέσεις της Κύθνου, όπως το Βρυόκαστρο και ο Μεσολιθικός οικισμός Μαρουλάς που υλοποιήθηκαν τις τελευταίες δεκαετίες απο τον αρχαιολόγο Αλέξανδρο Μαζαράκη-Αινιάν. Επίσης, άλλα εκθέματα προέκυψαν από έρευνες στην ύπαιθρο (από αγροικία στα Μαϊστράλια και εξωαστικό ιερό στην Αγία Μαρίνα) και από ανακαλύψεις διάσπαρτων ευρημάτων σε διάφορες θέσεις του νησιού.

Γκαλερί
-------

* Στην εικόνα φαίνεται ένα χρωματιστό ειδώλιο άντρα.  Τα μούσια του είναι γαλάζια, τα φρύδια του άσπρα και το πρόσωπο του μαύρο. Επίσης φοράει άσπρα  σκουλαρίκια. Το ειδώλιο αυτό είναι από γυαλίχρωματιστό ειδώλιο άντρα
* ειδώλιο γυναίκας
* Στην εικόνα φαίνεται ένα μαρμάρινο κεφάλι αγοριού με φόντο ένα μαύρο τοίχο. Το αγόρι έχειμε κλειστό το στόμα και τα μάτια και σγουρά μαλλιά. Στέκεται σε μια βάσημαρμάρινο κεφάλι αγοριού
* άγαλμα ανδρόςάγαλμα ανδρός
* επιτύμβιες στήλεςεπιτύμβιες στήλες
* θραύσματα αγγείωνθραύσματα αγγείων
* άγαλμα καθίσμενου άνδραάγαλμα καθίσμενου άνδρα
* αγαλματίδιααγαλματίδια
* εκκλησιαστικά είδηεκκλησιαστικά είδη

Παραπομπές
----------

1. 1 2 3 4  «Κύθνος: Άνοιξε τις πύλες του το νέο Αρχαιολογικό Μουσείο του νησιού».
2. 1 2 3 4  «ΕΣΠΑ 2014-2020 – Αρχαιολογικό Μουσείο Κύθνου».
3. ↑  Συκκά, Γιώτα (25 Ιουνίου 2016). «Η ιστορία της Κύθνου κλεισμένη σε κιβώτια». *Η ΚΑΘΗΜΕΡΙΝΗ* (στα greek). Ανακτήθηκε στις 22 Ιουνίου 2023. CS1 maint: Μη αναγνωρίσιμη γλώσσα (link)
4. ↑  «Η Κύθνος απέκτησε το δικό της αρχαιολογικό μουσείο – «Ένα όραμα 30 ετών»».
5. ↑  «Εγκαινιάστηκε το Αρχαιολογικό Μουσείο Κύθνου».
6. ↑  «H Κύθνος απέκτησε Αρχαιολογικό Μουσείο».
7. ↑  Δημητρακοπούλου, Ευμορφία (18 Μαΐου 2023). «Κύθνος- Ένα παλιό μονοτάξιο σχολείο έγινε αρχαιολογικό μουσείο». *ertnews.gr*. Ανακτήθηκε στις 22 Ιουνίου 2023.